Засеклі

**За́секлі** — вёска ў Аршанскім раёне Віцебскай вобласьці. Уваходзіць у склад Задроўеўскага сельсавету, за 21 км на паўночны захад ад Воршы, 6 км ад чыгуначнай станцыі Смаляны на лініі Ворша — Лепель, 96 км ад Віцебску, каля аўтадарогі () Ворша — Лепель.

## Гісторыя
### Вялікае Княства Літоўскае
Першае ўпамінаньне 1532 год. Засеклі ў складзе Аршанскага павету Віцебскага ваяводзтва Вялікага Княства Літоўскага.

Вёску Засеклі ўзгадвае запіс мужа й жонкі Цывінскіх () ад 17 красавіка 1716 году ў кнізе ўрадавых устаноў Магілёўскай губэрні аб перадачы маёнтка ў Амсьціслаўскім ваяводзтве й маёнтка ў Віцебскім ваяводзтве Аршанскага павету пад назвай Засеклі, вёскі Гразіна з уніатскай царквой, вёскі Молатыч і засьценкі: Лоскева, Запольшчызна, Астапаўка, Марцінаўка, Таркоўскі, Трутоўскі, Вітальдоўскі, Варапаеўскі на карысьць езуітаў Амсьціслаўскага калегіюма.

...*Drugą maiętność naszą w woiewodstwie Witebskim y w powiecie Orszanskim, dwor Zasiekł, więc Hrazin bliżey dworu z cerkwią Unij swiętey fundowaną na włokach dwuch y соlасіą oney, z zascienkaminazwanymi: Loskiewo, Zapolszczyzna, Astapowka, Marcinowka, tak też zascianki: Narkowski, Trunоwsкі, Witułdowsкі, do tey że maiętności Zasіекła wies Mołotycz z Woropaiewskim zasciankiem y z innemi, iako się оtym w testamentie ostatniey woli naszey y w inwentarżu rzetelniey od nas zmiankuie y dokłada, excepto folwarku Dubоwo alias Ambrosowszczyzna, nazwnego lubo się w pierwszym prawie funduszowym sine reflexione dołożyło było, ten jako cale do pomienionych dwuch maiętności nie паlеżąсу, exkludnie się y do tego funduszu naszego należeć nie ma...*

У XVIII стагодзьдзі ў маёнтку Рагазіна.

### Пад уладай Расейскай імпэрыі
У выніку першага падзелу Рэчы Паспалітай 22 ліпеня 1773 году Засеклі ў Аршанскай правінцыі Магілёўскай губэрні. 
З 222 сакавіка 1777 году па 31 сьнежня 1796 году ў Аршанскім павеце Магілёўскай губэрні (Магілёўскае намесьніцтва з 10.01.1778 па 31.12.1796).  
З 31 сьнежня 1796 году па 27 лютага 1802 году Аршанскі павет Беларускай губэрні. З 27 лютага 1802 г. Магілёўская губэрня, Аршанскі павет.  

У 1783 годзе ва ўласнасьці Г. Варопаева.
У 19-м стагодзьдзі ўласнасьць Хлюдзінскіх. Сяляне вёскі ў 1857 годзе адносіліся да прыходу Рагазінскае царквы Сьвятых Апосталаў Пятра і Паўла. Уласнасьць Равенскіх з 1869 году. У 1879 годзе дзейнічалі: карчма, два вадзяных млына, крупадзёрны завод. 
У 1910 годзе сяляне валодалі 177 дзесяцінамі зямлі. Сяляне вёскі адносіліся да прыходу Гразінскае царквы Сьвятой Тройцы Машкоўскай воласьці Аршанскага павету Магілёўскай губэрні й уваходзілі ў Засеклянскае сялянскае таварыства. Фальварак Засеклі ў маёмасьці Э. Скаржынскага 114 дзесяцін зямлі.

### Найноўшы час
З 14 верасьня 1917 году Магілёўская губэрня ў Заходняй вобласьці Расейскай рэспублікі. 
Уваходзіла ў склад Беларускай Народнай Рэспублікі, абвешчанай 25 сакавіка 1918, 
зь 1 студзеня 1919 году ў ССРБ, з 27 лютага ў РСФСР. З 11 ліпеня 1919 году ў Аршанскім павеце Віцебскай губэрні.  
З сакавіка 1924 году ў БССР, з 20 жніўня 1924 году да 26 ліпеня 1930 году ў Роска-Сялецкім сельсавеце Коханаўскага раёну Аршанскай акругі й з 26 ліпеня 1930 году ў Аршанскім раёне БССР (з 20 лютага 1938 году ў Віцебскай вобласьці).

Зь 9 верасьня 1946 году  ў Коханаўскім раёне. З 16 ліпеня 1954 году ў Сальніцкім сельсавеце, зь 17 сьнежня 1956 году ў Аршанскім раёне, з 25 сьнежня 1962 году ў Талачынскім раёне. З 12 лютага 1965 году ў Аршанскім раёне й з 11 верасьня 1965 году ў Задроўеўскім сельсавеце.

## Насельніцтва
* XIX стагодзьдзе: 1857 год — 86 чалавек;
* XX стагодзьдзе: 1998 год — 22 дома, 50 чалавек; 1940 год — 26 двароў, 109 чалавек; 1926 год — фальварак: 7 двароў, 29 чалавек; 1910 год — вёска: 21 двор, 79 мужчын, 86 жанчын; фальварак: 1 двор, 1 мужчына, 1 жанчына;
* XXI стагодзьдзе: 2018 год — 25 дамоў, 27 чалавек

## Крыніцы

## Літаратура
*  С. 500.
*  С. 121.

Катэгорыя:Задроўеўскі сельсавет
Катэгорыя:Населеныя пункты Аршанскага раёну
Катэгорыя:Населеныя пункты, згаданыя ў XVI стагодзьдзі